[{"text_idx": "#000010", "text": "Just samamoodi saame erinevaid kogemusi iga pa\u0308ev, kui teiste inimestega suhtleme. Iga meie kogemus vo\u0303ib olla teiselt poolt vaadatuna kellegi to\u0308o\u0308 \u2013 olgu selleks teeto\u0308o\u0308line maanteel, kes ajutise valgusfoori asemel \u201cStopp\u201d ma\u0308rki u\u0308leval hoiab kuni o\u0303htuse kinoku\u0308lastuseni va\u0308lja. Ko\u0303ik meie kohtumised teiste inimestega vo\u0303ivad olla teiselt poolt vaadatuna kellegi to\u0308o\u0308. Ning nende to\u0308o\u0308sse suhtumine ma\u0308a\u0308rab paljuski, kuidas meie oma pa\u0308evi veedame ja oma elu kogeme."}, {"text_idx": "#000011", "text": "Kui ko\u0303ik, kellega pa\u0308eva jooksul kohtume, teevad lihtsalt oma to\u0308o\u0308d ehk ta\u0308idavad ametijuhendis olevaid to\u0308o\u0308u\u0308lesandeid, ku\u0308simata endalt, kuidas minu to\u0308o\u0308 teisi inimesi puudutab, vo\u0303imegi igal o\u0303htul end \u201cklientidena\u201d pahurana tunda. Kui me aga tunneksime iga pa\u0308ev, kuidas inimesed teevad oma to\u0308o\u0308d sooviga pa\u0308riselt kedagi puudutada, vo\u0303ib ka meie enda elu palju va\u0308rvilisemaks muutuda."}, {"text_idx": "#000015", "text": "Kui sa oled klienditeenindaja, siis mo\u0303tle sellele, kas lisaks teenindamisele saaksin ma kuidagi ka inimest \u201ckliendi\u201d taga puudutada? Kas lisaks sellele, et teen ilusti oma to\u0308o\u0308 a\u0308ra, saan kuidagi inimest ka su\u0308dames puudutada, et ta lahkuks siit poest hea enesetundega. Tundega, et keegi on teda pa\u0308riselt puudutanud. Tundega, mida ta sooviks ka teistega ehk jagada."}, {"text_idx": "#000016", "text": "Kui sa oled lukksepp autoremondito\u0308o\u0308kojas, ku\u0308si endalt, kuidas minu ta\u0308nane to\u0308o\u0308 vo\u0303iks kedagi puudutada? Kas see, et ma autol o\u0303li a\u0308ra vahetan, on piisav selleks, et inimest puudutada? Vo\u0303i saaksin teda tegelikult puudutada, olles temaga so\u0303bralik ja heasoovlik, teades, kui oluline auto ning selle seisund inimese jaoks on."}, {"text_idx": "#000017", "text": "So\u0303ltumata, mis to\u0308o\u0308d sa teed, saad sa ta\u0308na kedagi puudutada. Sinu valik on, kas sa teed lihtsalt to\u0308o\u0308d, vo\u0303i soovid, et sinu to\u0308o\u0308 kedagi pa\u0308riselt ka puudutaks."}]